
___________________ I. Leitāne

ATKLĀTA KONKURSA 

“Būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī””
identifikācijas numurs DVP 2026/135
NOLIKUMS

Daugavpils, 2026

I. Vispārīgā informācija

1. Atklātā konkursa nosaukums: “Būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī”” (turpmāk – Konkurss) 

2. Identifikācijas numurs: DVP 2026/135. 

3. Iepirkuma procedūra – Atklāts konkurss virs ES sliekšņa.

4. Pasūtītāja nosaukums, adrese un citi rekvizīti:

	Pasūtītāja nosaukums
	Daugavpils valstspilsētas pašvaldība

	Reģistrācijas numurs
	90000077325

	Juridiskā adrese
	Krišjāņa Valdemāra iela 1, Daugavpils, LV-5401

	Tālrunis, fakss
	654 04338, 654 21941

	Kontaktpunkts
	Daugavpils valstspilsētas pašvaldības iestādes “Daugavpils pašvaldības Centrālā pārvalde” Centralizēto iepirkumu nodaļa

	Kontaktpunkta adrese
	Imantas iela 9-1B, Daugavpils, LV - 5401

	Kontaktpersona
	Dana Sisa (juridiskajos jautājumos)

	Tālruņa Nr.
	+371 654 04319

	Faksa Nr.
	+371 654 21941

	e-pasta adrese
	dana.sisa@daugavpils.lv

	Darba laiks
	Pirmdiena
	08.00  – 12.00, 13.00  – 18.00

	
	Otrdiena

Trešdiena Ceturtdiena
	08.00  – 12.00, 13.00 – 17.00

	
	Piektdiena
	08.00 – 12.00, 13.00 – 16.00


II. Iepirkuma priekšmeta apraksts, 
apjoms, atbilstošākais CPV kods un daļas 
5. Iepirkuma priekšmets: Būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī”. 
6. Iepirkuma priekšmets nav sadalīts daļās.
7. Iepirkuma priekšmeta detalizēts apraksts un apjoms ir noteikts Konkursa nolikumam pievienotajā tehniskajā specifikācijā (1.pielikums).
8. CPV kods – 71247000-1 (Būvdarbu uzraudzība).

9. Iepirkuma līgums tiks slēgts, ja būs pieejams finansējums.

III. Iepirkuma līguma izpildes laiks, vieta un svarīgākie nosacījumi
10. Iepirkuma līguma izpildes laiku, vietu un svarīgākos nosacījumus paredz tehniskā specifikācija (1.pielikums) un iepirkuma līguma projekts (2.pielikums).
11. Iepirkuma līguma izpildes vieta ir Daugavpils valstspilsētas pašvaldības administratīvā teritorija.
12. Paredzamais būvuzraudzības izpildes termiņš ir 8 (astoņi) mēneši, kas skaitāms no būvdarbu līguma spēkā stāšanās dienas;
13. Pamatojoties uz Publisko iepirkumu likuma 46.panta piekto daļu tiek noteikts, ka atbildīgā būvuzraudzības veicēja pienākumus līguma ietvaros ir pienākums izpildīt pašam pretendentam vai vadošajam piegādātāju apvienības dalībniekam, norīkojot atbilstošas jomas atbildīgo būvuzraugu. Līguma slēgšanas gadījumā atbildīgajam būvuzraugam jābūt nodarbinātam pie atbildīgā būvuzraudzības veicēja.
14. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.
15. Finansējuma trūkuma vai faktiskās nepieciešamības dēļ Pasūtītājs ir tiesīgs atteikties noslēgt līgumu un pārtraukt Konkursu pilnībā.
IV. Piedāvājumu iesniegšanas un atvēršanas vieta, datums un laiks
16. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.
17. Saskaņā ar Publisko iepirkumu likuma 39.panta pirmo daļu, piedāvājumi Konkursā ir iesniedzami tikai elektroniski, izmantojot www.eis.gov.lv pieejamo elektronisko iepirkumu sistēmas e-konkursu apakšsistēmu
. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Konkursa nolikuma prasībām. 
18. Piedāvājumu iesniegšanas vieta – tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.
19. Piedāvājumu iesniegšanas datums un laiks – 2026.gada /diena/ /mēnesis/ (konkrētais datums ir atrodams EIS un IUB publikācijās), plkst.10:00.

20. Komisija atver elektroniski iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām, izņemot Publisko iepirkumu likuma 68. panta septītajā daļā minēto gadījumu. Publisko iepirkumu likuma 68. panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71. panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71. panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
21. Piedāvājumu atvēršanas datums un laiks – 2026.gada /diena/ /mēnesis/ (konkrētais datums ir atrodams EIS un IUB publikācijās), plkst.14:00. Iepirkuma komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām.

22. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
23. Saskaņā ar Publisko iepirkumu likuma 39.panta ceturto daļu, ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.
24. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
25. Piedāvājumu vērtēšanu un lēmumu pieņemšanu komisija veic slēgtā sēdē.
V. Ieinteresēto piegādātāju sanāksme

26. Ieinteresēto piegādātāju sanāksme nav paredzēta. 

27. Piegādātājam ir tiesības ierosināt, lai tiek rīkota ieinteresēto piegādātāju sanāksme. 

28. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. 

29. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem.

30. Sanāksmes gaita tiek protokolēta.

VI. Prasības attiecībā uz piedāvājuma noformējumu un iesniegšanu

31. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
31.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
31.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
31.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
32. Sagatavojot piedāvājumu, pretendents ievēro, ka:
32.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskais un finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā (tehniskais piedāvājums jebkurā formātā, finanšu piedāvājums excel formātā).
32.2. pretendents piedāvājuma dokumentus paraksta ar drošu elektronisko parakstu un laika zīmogu vai ar elektronisko iepirkumu sistēmas piedāvāto elektronisko parakstu;

32.3. piedāvājuma dokumentus paraksta pretendenta paraksttiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta (pārstāvības) tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības un kurā precīzi norādīts pilnvarotajai personai piešķirto tiesību un saistību apjoms. Ārvalsts pretendenta paraksttiesīgās personas  paraksta (pārstāvības) tiesības apliecināmas atbilstoši ārvalsts normatīvo aktu prasībām (piemēram, norādot publiski pieejamu reģistru, kur iespējams pārliecināties par pretendenta paraksttiesīgās personas paraksta (pārstāvības) tiesībām);

32.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajai vai pilnvarotajai personai.

33. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos elektronisko iepirkumu sistēmas pieejamos rīkus. Piedāvājuma grozīšanas gadījumā līdz piedāvājumu iesniegšanas termiņa beigām par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

34. Piedāvājuma atsaukšanai līdz vai pēc piedāvājumu iesniegšanas termiņa beigām ir bezierunu raksturs, un tā izslēdz pretendentu no iespējamās vai faktiskās dalības konkursā. 

35. Pretendents piedāvājuma noformēšanā ievēro elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

36. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

37. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

38. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
39. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. 

40. Iesniedzot piedāvājumu, Pretendents pilnībā atzīst visus Konkursa nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
41. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
42. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.
VII.  Prasības piedāvājuma un saistību izpildes nodrošinājumam

43. Piedāvājuma nodrošinājums netiek paredzēts. 
44. Līguma saistību izpildes nodrošinājums netiek paredzēts.
VIII. Izslēgšanas noteikumi un pārbaudes kārtība
45. Komisija pārbaudīs Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā (skat. https://likumi.lv/doc.php?id=287760) noteiktos izslēgšanas iemeslus, kā arī Starptautisko un Latvijas Republikas nacionālo sankciju likuma 11.1 panta pirmajā daļā (skat. https://likumi.lv/doc.php?id=280278) noteiktos izslēgšanas iemeslus.  Izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā. Publisko iepirkumu likuma 42.panta otrās daļas 8. un 9.punktā noteiktie alternatīvie izslēgšanas nosacījumi netiks piemēroti.
46. Publisko iepirkumu likuma 42.panta otrajā daļā minētie izslēgšanas iemesli attiecas arī uz jebkuru no šādām personām:
46.1. uz personālsabiedrības biedru, ja pretendents ir personālsabiedrība;
46.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
46.3. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;
46.4. Publisko iepirkumu likuma 42.panta otrās daļas 1., 2. un 3. punkts  – uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
46.5. Publisko iepirkumu likuma 42.panta otrās daļas 1., 2. un 11. punkts – uz pretendenta patieso labuma guvēju.
47. Uzticamības nodrošināšanas nosacījumus un pārbaudes kārtību nosaka Publisko iepirkumu likuma 43.pants.
48. Komisija pārbaudīs, vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
IX. Prasības attiecībā uz pretendenta iespējām veikt profesionālo darbību, saimniecisko un finansiālo stāvokli, tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām
49. Pretendents sagatavo un iesniedz piedāvājumu, ievērojot normatīvo aktu prasības un šī Nolikuma nosacījumus.
50. Piedāvājuma saturs Elektronisko iepirkumu sistēmas (EIS) vidē: 
50.1. pieteikums saskaņā ar Konkursa nolikuma 3.pielikumu;
50.2. kvalifikācijas (atlases) dokumenti saskaņā ar Konkursa nolikuma 51.punktu;
50.3. tehniskais piedāvājums saskaņā ar nolikuma 5.pielikumu;
50.4. finanšu piedāvājums saskaņā ar nolikuma 6.pielikumu. Pretendents savā piedāvājumā norāda kopējo izmaksu summu, kuru norāda euro bez pievienotās vērtības nodokļa. Summu norāda ar precizitāti divi cipari aiz komata. Kopējo izmaksu summā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajā specifikācijā minētos pakalpojumus.
51. Pretendentu kvalifikācijas (atlases) prasības un iesniedzamie dokumenti kvalifikācijas novērtēšanai:
	Nr.
	Pretendentu kvalifikācijas prasības
	Iesniedzamā informācija un dokumenti, kas nepieciešami, lai pretendentu novērtētu saskaņā ar minētajām prasībām

	51.1.
	Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. 

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).


	Ziņas par to, vai attiecīgais pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām.

Pretendents iesniedz pieteikumu atbilstoši Konkursa nolikuma 3.pielikumam, norādot informāciju par piedāvājuma dokumentus parakstījušās personas tiesībām pārstāvēt pretendentu iepirkuma procedūras ietvaros un informāciju par pretendenta atbilstību mazā vai vidējā uzņēmuma statusam.

Ja pieteikumu paraksta pilnvarotā persona – papildus pievieno pilnvaru.

Latvijas Republikā reģistrēta vai pastāvīgi dzīvojoša pretendenta reģistrācijas faktu komisija pārbaudīs Latvijas Republikas Uzņēmumu reģistrā www.ur.gov.lv vai www.lursoft.lv.

Ārvalstī reģistrētam vai pastāvīgi dzīvojošam pretendentam reģistrācija ir jāapliecina atbilstoši attiecīgās ārvalsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu) kā arī jāiesniedz: 

•
attiecīgās kompetentās valsts institūcijas izsniegts dokuments, kas apliecina, ka pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām, bet ja šādi dokumenti netiek izsniegti – izdruku no publiska reģistra;

•
 kompetentas attiecīgās ārvalsts institūcijas izsniegtu izziņu par pretendenta amatpersonām (valdes, padomes sastāvs, patiesie labuma guvēji), bet ja šādi dokumenti netiek izsniegti – izdruku no publiska reģistra;

•
 pretendenta apliecinājumu, ka ziņas par pretendenta amatpersonām un patiesajiem labuma guvējiem ir aktuālas.

	51.2.
	Pretendentam jābūt reģistrētam Latvijas Republikas Būvkomersantu reģistrā vai attiecīgā ārvalsts reģistrā un tiesīgam izpildīt konkursa priekšmetā paredzētos būvuzraudzības pakalpojumus.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas veiks pakalpojumus, kuru veikšanai nepieciešama reģistrēšana, licencēšana vai sertificēšana.


	Latvijas Republikā reģistrēta komersanta (šī punkta izpratnē arī pretendents, personālsabiedrības biedrs, piegādātāju apvienības dalībnieks, apakšuzņēmējs)  reģistrācijas faktu Latvijas Republikas Būvkomersantu reģistrā un tā tiesības sniegt  konkursa priekšmetā paredzētos pakalpojumu, iepirkuma komisija pārbaudīs būvniecības informācijas sistēmas tīmekļvietnē www.bis.gov.lv. 

Ārvalstī reģistrētam vai pastāvīgi dzīvojošam pretendentam jāiesniedz: 

· kompetentas attiecīgās ārvalsts institūcijas izsniegts dokuments, kas apliecina, ka pretendents ir reģistrēts attiecīgā ārvalsts reģistrā un tiesīgs izpildīt konkursa priekšmetā paredzētos pakalpojumus,  atbilstoši reģistrācijas vai pastāvīgās dzīvesvietas valsts normatīvo aktu prasībām, bet ja šādi dokumenti netiek izsniegti – izdruku no publiska reģistra, vai pretendenta skaidrojumu, ka attiecīgās ārvalsts normatīvie akti neparedz atsevišķu reģistrāciju. 

· pretendenta apliecinājums, ka pēc pasūtītāja aicinājuma spēkā esošajos normatīvajos aktos noteiktajā kārtībā un termiņā tas reģistrēsies Latvijas Republikas Būvkomersantu reģistrā, lai varētu izpildīt iepirkuma līguma prasības.

· Lai izpildītu šī punkta prasības, pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura (informāciju norāda nolikuma 4.pielikumā). Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	51.3.
	Pretendentam iepriekšējo 5 (piecu) gadu laikā (2021., 2022., 2023., 2024., 2025. un 2026. gadā līdz piedāvājumu iesniegšanas termiņa beigām) ir pozitīva pieredze vismaz 1 (viena) iepirkuma priekšmetam līdzīga rakstura līguma izpildē. Par iepirkuma priekšmetam līdzīga rakstura līguma izpildi tiks uzskatīts pārbūves vai atjaunošanas būvdarbu būvuzraudzība, kura ietvaros veikti koka konstrukciju restaurācijas darbi. Objekts ir pilnībā pabeigts un nodots ekspluatācijā līgumā noteiktajā termiņā un kvalitātē. Par objektu ir saņemta pasūtītāja pozitīva atsauksme, kurā uzrādīta koka konstrukciju restaurācijas darbu veidi. Pretendents var iesniegt citu alternatīvu dokumentu, kas apliecina prasīto pieredzi, ja pretendentam pasūtītāja atsauksme nav pieejama.
	Lai apliecinātu punktā noteiktās kvalifikācijas prasības izpildi, pretendents kvalifikācijas aprakstā (4.pielikums) sniedz informāciju par iepriekšējo piecu gadu periodā kvalitatīvi izpildītajiem līgumiem, kas apliecina pretendenta pieredzi. 

Pieredzes apliecināšanai pievienot:

-attiecīgu pasūtītāja izziņu vai atsauksmi par izpildīto pakalpojumu;

- izpildīto būvdarbu apliecinošu informāciju (piemēram, akts par būves pieņemšanu ekspluatācijā vai citu līdzvērtīgu informāciju); 

- vai citus dokumentus, kas apliecina pretendenta pieredzi. 

Ārvalstu pretendenti iesniedz attiecīgus līdzvērtīgus dokumentus.

Ja piedāvājumu iesniedz piegādātāju apvienība vai pilnsabiedrība, prasību jāapliecina vismaz tam piegādātāju apvienības dalībniekam, kurš uzņemsies līguma vadību un nodarbinās atbildīgo būvuzraugu.

	51.4.
	Pretendents iesniedz būvspeciālistu sarakstu, kuri veiks paredzētos pakalpojumus, tajā skaitā nodrošina vismaz šādu būvspeciālistu piesaisti:

- atbildīgo būvdarbu būvuzraugu, sertificēts būvspeciālists, kurš ir tiesīgs veikt ēku būvdarbu būvuzraudzību un  iepriekšējo 5 (piecu) gadu laikā (2021., 2022., 2023., 2024., 2025. un 2026. gadā līdz piedāvājumu iesniegšanas termiņa beigām) ir pozitīva pieredze vismaz 1 (viena) iepirkuma priekšmetam līdzīga rakstura līguma izpildē. Par iepirkuma priekšmetam līdzīga rakstura līguma izpildi tiks uzskatīts pārbūves vai atjaunošanas darbu būvuzraudzība, kura ietvaros veikti koka konstrukciju restaurācijas darbi. Objekts ir pilnībā pabeigts un nodots ekspluatācijā līgumā noteiktajā termiņā un kvalitātē;
- sertificēto būvspeciālistu, kurš ir tiesīgs veikt restaurācijas būvdarbu būvuzraudzību;
- sertificēto būvspeciālistu, kurš ir tiesīgs veikt elektroietaišu līdz 1 kV izbūves darbu būvuzraudzību;

Pretendents var piedāvāt vienu būvspeciālistu vairākām pozīcijām, ja speciālists ir sertificēts vairākās jomās.


	Iepirkuma līgumā iesaistāmā personāla  saraksts, atbilstoši nolikuma 4.pielikumam.

Pretendents pievieno katra speciālista apliecinājumu saskaņā ar nolikuma 7.pielikuma veidni.

Speciālista reģistrācijas faktu Latvijas Republikas Būvkomersantu reģistrā un tā tiesības sniegt konkursa priekšmetā paredzētos pakalpojumus, iepirkuma komisija pārbaudīs būvniecības informācijas sistēmas tīmekļvietnē www.bis.gov.lv. 

Pieprasītas pieredzes apliecināšanai pievienot:

- attiecīgu pasūtītāja izziņu vai atsauksmi par izpildīto pakalpojumu;

- izpildīto būvdarbu apliecinošu informāciju (piemēram, akts par būves pieņemšanu ekspluatācijā vai citu līdzvērtīgu informāciju); 

- rīkojums par atbildīga būvuzrauga nozīmēšanu būvdarbu veikšanai;

- vai citus dokumentus, kas apliecina būvspeciālista (-u) pieredzi. 

Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.

Pretendentam, piesaistot ārvalstu speciālistu, jāiesniedz apliecinājums, ka tā piesaistītais ārvalstu speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (ja attiecināms). 

Punkta prasību skatīt kopsakarā ar nolikuma 13.punktu.
Lūdzam ņemt vērā, ka Iepirkuma līguma izpildes laikā pretendents varēs nomainīt  piedāvājumā norādītos speciālistus un apakšuzņēmējus vienīgi ar pasūtītāja rakstveida piekrišanu.

Attiecībā uz iepirkuma līguma izpildē iesaistītā personāla un apakšuzņēmēju nomaiņu pasūtītājs ievēro Publisko iepirkumu likuma 62.panta regulējumu.


52. Pretendents savā piedāvājumā norāda visus tos apakšuzņēmējus (arī apakšuzņēmēju apakšuzņēmējus), kuru veicamo būvdarbu vai sniedzamo pakalpojumu vērtība ir 10 000,00 euro no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. 

53. Publisko iepirkumu likuma 1.panta 1.punkta izpratnē apakšuzņēmējs ir pretendenta nolīgta persona vai savukārt tās (apakšuzņēmēja) nolīgta persona, kura veic būvdarbus vai sniedz pakalpojumus iepirkuma līguma izpildei.
54. Atbilstoši Publisko iepirkumu likuma 46.panta ceturtajai daļai, pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura (informāciju norāda nolikuma 4.pielikumā). Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
55. Papildus prasības attiecībā uz piegādātāju apvienībām:
55.1. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt norādītam, kādas juridiskās personas ir apvienojušās piegādātāju apvienībā, piegādātāju apvienības (sabiedrības) vadošo (atbildīgo) dalībnieku, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi;

55.2. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. 

55.3. Pretendents ņem vērā, ka gadījumā, ja piedāvājumu iesniedz piegādātāju apvienība, kura paredzējusi būt ģenerāluzņēmējs, tad piegādātāju apvienība nevar izvēlēties iespēju slēgt sabiedrības līgumu (ņemot vērā, ka Latvijas Republikas Būvkomersantu reģistrā ir iespējams reģistrēt tikai attiecīgi reģistrētu pilnsabiedrību vai komandītsabiedrību (nevis personu apvienību, kas noslēgusi sabiedrības līgumu)).  Savukārt gadījumā, ja visi piegādātāju apvienības dalībnieki ir reģistrēti Būvkomersantu reģistrā vai arī kādam no apvienības dalībniekiem šāda reģistrācija nav nepieciešama saskaņā ar normatīvo regulējumu (proti, attiecīgais piegādātāju apvienības dalībnieks nepiedalīsies būvuzraudzības veikšanā (nesniegs būvuzraudzības pakalpojumus)), tad ir pieļaujams, ka piegādātāju apvienības biedru starpā tiek slēgts sabiedrības līgums, attiecīgi vienojoties par atbildības sadalījumu un to, kurš no biedriem būs galvenais būvuzraugs (uzņemsies līguma vadību). Pirmajā gadījumā līgums tiek slēgts ar personālsabiedrību, kas vienlaikus būs galvenais būvuzraudzības veicējs, otrajā - līgums tiek slēgts ar visiem piegādātāju apvienības dalībniekiem, no kuriem viens būs galvenais būvuzraudzības veicējs

56. Prasība pretendentam iesniegt pakalpojumu sniegšanā iesaistīto apakšuzņēmēju sarakstu atbilstoši Publisko iepirkumu likuma 63.panta ceturtajai daļai:
56.1. Pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus;
56.2. Pasūtītājs pieprasa, lai iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
X. Pretendents ir tiesīgs iesniegt Eiropas vienotā 
iepirkuma procedūras dokumenta veidlapu
57. Pasūtītājs pieņem Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu pretendenta vai kandidāta atbilstībai nolikumā noteiktajām pretendentu kvalifikācijas prasībām.
58. Ja Pretendents izvēlēsies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo pakalpojumu vērtība ir vismaz 10 000 euro. Piegādātāju apvienībai jāiesniedz atsevišķu EVIPD par katru tās dalībnieku.
59. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
60. Ja Pretendents, kurš būtu uzaicināms iesniegt sākotnējo piedāvājumu, ir iesniedzis EVIPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
61. EVIPD veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē http://espd.eis.gov.lv/. Pretendentam, iesniedzot EVIPD veidlapu, jāaizpilda vismaz  II daļas “Informācija par ekonomikas dalībnieku” A, B, C, D iedaļas, III daļas “Izslēgšanas iemesli” A, B, C, D iedaļas, IV daļas “Atlases kritēriji” A, B, C iedaļas.
XI. Piedāvājumu izvērtēšanas kritēriji
62. Piedāvājuma izvēles kritērijs ir normatīvo aktu un Konkursa nolikuma prasībām atbilstošs saimnieciski visizdevīgākais piedāvājums, kuru nosaka, ņemot vērā tikai cenu. Par saimnieciski visizdevīgāko piedāvājumu iepirkuma procedūras daļā tiks atzīts piedāvājums ar viszemāko cenu.
63. Ja pirms tam, kad pasūtītājs pieņems lēmumu par līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds saskaņā ar noteiktajiem vērtēšanas kritērijiem, tad pasūtītājs izvēlas pretendentu, kura piedāvātā atbildīgā būvuzrauga stundas tarifa likme būs lielākā (ņemot vērā konkursa finanšu piedāvājuma tāmē sniegtās ziņas). Izņēmuma gadījumos pasūtītājs ir tiesīgs rīkot atklātu izlozi, uzaicinot tajā piedalīties līdzvērtīgus piedāvājumus iesniegušos pretendentus. Noteikumi par izlozes norises kārtību tiks apstiprināti atsevišķi un pirms izlozes norises tiks nosūtīti attiecīgajiem pretendentiem.

64. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.

65. Iepirkuma komisija:
65.1. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;
65.2. Pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju;
65.3. Pārbaudīs finanšu piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot finanšu piedāvājumu un tāmes. Pārbaudīs un vajadzības gadījumā izlabos aritmētiskās kļūdas;
65.4. noteiks pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības un pieņems lēmumu par iespējamu līguma slēgšanas tiesību piešķiršanu;
65.5. veiks pārbaudi par Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.daļā noteiktajiem izslēgšanas iemesliem. Komisija pārbaudīs arī Starptautisko un Latvijas Republikas nacionālo sankciju likuma 11.1 panta pirmajā daļā noteiktos izslēgšanas iemeslus un Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
65.6. Pieņems lēmumu par uzvarētāju.
66. Trīs darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
67. Piedāvājumi, kas iesniegti pēc uzaicinājumā norādītā termiņa, netiks vērtēti.
XII. Norāde par piedāvājuma variantiem
68. Pretendents nav tiesīgs iesniegt piedāvājuma variantus.
XIII. Citi noteikumi
69. Iepirkuma komisija darbojas saskaņā ar Publisko iepirkumu likuma un šā nolikuma prasībām. Savus lēmumus komisija pieņem sēžu laikā.
70. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
71. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu. Komisijas priekšsēdētāja prombūtnes laikā tā pienākumus pilda komisijas priekšsēdētāja vietnieks.
72. Pretendentiem ir pastāvīgi jāseko līdzi aktuālajai informācijai mājas lapā par konkrēto konkursu, tajā skaitā publicētajām komisijas atbildēm, skaidrojumiem un konkursa dokumentācijas grozījumiem.
73. Informācijas apmaiņa starp pasūtītāju un piegādātājiem notiek pa pastu, faksu vai elektroniski (saskaņā ar Publisko iepirkumu likuma 38.panta trešās, ceturtās, sestās un astotās daļas nosacījumiem) atkarībā no pasūtītāja izvēles.
74. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Iepirkuma komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
75. Paziņojot par iepirkuma līguma slēgšanu un informējot kandidātus un pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi kandidāti un pretendenti.
76. Papildu informāciju Iepirkuma komisija nosūta piegādātājam vai kandidātam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
77. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
78. Pretendents nodrošina, lai piedāvājums tiktu noformēts atbilstoši Nolikuma prasībām. Katrs pretendents, iesniedzot pieteikumu, apņemas ievērot visus Nolikumā minētos nosacījumus.
79. Pretendents nodrošina, ka visa informācija, ko tas saņēmis no pasūtītāja tiek izmantota vienīgi piedāvājuma sagatavošanai un līguma izpildei.
80. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.
Pielikumā:

1. Tehniskā specifikācija;

2. Līguma projekts;

3. Pieteikums;

4. Pretendenta kvalifikācijas apraksts (veidne); 

5. Tehniskais piedāvājums (veidne);
6. Finanšu piedāvājums (veidne);

7. Atbildīgā būvuzrauga apliecinājums (veidne).

1. Pielikums
atklāta konkursa nolikumam

“Būvuzraudzības veikšana objektam “Koka lapenes restaurācija
 Daugavpils cietokšņa dārzā Komandanta ielā 6, Daugavpilī”

identifikācijas Nr. DVP 2026/135
“Būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī”
identifikācijas Nr. DVP 2026/135

1. Objekts:

1.1. Adrese – Komandanta iela 6, Daugavpils;

1.2. Ēkas kadastra apzīmējums – 0500 011 2009 001 

1.3. atjaunošana, restaurācija

1.4. Ēkas grupa – 1. grupa

1.5. Paskaidrojuma raksts ēkai (iesniegums): BIS-BL-496007-16693 

2. Darbu uzdevums un apjomi

2.1. Izpildītājam jāveic būvuzraudzība pamatojoties uz:
· Būvniecības likumu;

· Ministru kabineta 2014. gada 19. augusta noteikumiem Nr.500 “Vispārīgie būvnoteikumi”;

· Ministru kabineta 2014. gada 2. septembra noteikumiem Nr.529 “Ēku būvnoteikumi”;

· Ministru kabineta 2003. gada 25. februāra noteikumiem Nr.92 “Darba aizsardzības prasības, veicot būvdarbus” 

· citiem Latvijas Republikā spēkā esošiem normatīvajiem aktiem un standartiem.

2.2. Iepazīties ar tehnisko dokumentāciju, ar darbu veikšanas projektu un uzraudzīt tā izpildi atbilstoši darbu veikšanas projektā noteiktajiem termiņiem un kvalitātei.

2.3. Nodrošināt pietiekamu kvalificētu darbinieku skaitu būvdarbu līgumā paredzēto būvdarbu būvuzraudzības veikšanai:
2.3.1. Ēku būvdarbu būvuzraudzība;
2.3.2. Restaurācijas darbu būvuzraudzība;

2.3.3. Elektroietaišu izbūves darbu vadīšana (līdz 1kV).

2.4. Slimības, komandējuma u.c. līdzīgos gadījumos operatīvas darbības nodrošināšanai Izpildītājam jāparedz līdzvērtīgi aizvietotāji būvuzraudzībā piesaistītajiem darbiniekiem.

2.5. Speciālists ar atbilstošu pieredzi un kvalifikāciju ir tiesīgs veikt vairāku šajā punktā minēto speciālistu pienākumus.

2.6. Veikt būvuzraudzību autoruzraudzības kārtībā izstrādātajiem tehniskajiem risinājumiem.

2.7. Piedalīties iknedēļas būvsapulcēs, kurās piedalās būvniecības procesā iesaistītie dalībnieki, ja vien puses nevienojas par citu būvsapulču sasaukšanas kārtību. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to pasūtītājam, būvuzņēmējam un citām iesaistītajām pusēm. Organizēt, vadīt un protokolēt būvsapulces.
2.8. Kontrolēt būvsapulcēs pieņemto lēmumu izpildi. 
2.9. Piedalīties klātienē kontrolējošo institūciju  noteiktajās būvobjekta pārbaudēs.

2.10. Kontrolēt būvdarbu kalendārā grafika ievērošanu un būvdarbu izpildes gaitu, nekavējoties informējot pasūtītāju par būvniecības procesa dalībnieku pieļautajiem pārkāpumiem un atkāpēm no projekta un kalendārā grafika.

2.11. Veikt būvobjekta regulāru pārbaudi, izpildīto darbu pieņemšanu, saskaņojot un pārbaudot izpildīto darbu apjomus (apstiprināt izpildīto apjomu ar parakstu izpildshēmās, būvdarbu apjomu sertifikātos, pievienojot fotofiksāciju).

2.12. Piedalīties izpildīto būvdarbu pieņemšanā.

2.13. Apturēt būvdarbus būvobjektā LR normatīvajos aktos paredzētajos gadījumos un, ja tiek konstatēti pārkāpumi, kas saistīti ar būvdarbu līguma nosacījumu neievērošanu.

2.14. Kontrolēt lai būvgruži tiktu utilizēti atbilstoši spēkā esošiem normatīvo aktu prasībām – „Atkritumu apsaimniekošanas likums”, Daugavpils pilsētas domes saistošie noteikumi Nr.16 „Atkritumu apsaimniekošanas noteikumi Daugavpils pilsētas pašvaldībā”, u.c.

2.15. Veikt ierakstus būvdarbu žurnālā par būvobjekta pārbaudēs konstatētiem trūkumiem.

2.16. Ievērot darba drošības koordinatora norādījumus, bet pārkāpumu gadījumā informēt darba drošības koordinatoru un pasūtītāju par tiem.

2.17. Sniegt būvuzņēmējam norādījumus par izpildītā darba kvalitāti un defektu novēršanu.

2.18. Jānodrošina nepārtraukta būvniecības procesa uzraudzība, tas ir, būvuzraudzību jāveic, kad vien tiek veikti būvdarbi.  Specializēto darbu būvuzraugi objektā atrodas visos laika periodos, kad notiek specializēto būvdarbu izpilde. Ja nepieciešams, būvuzraudzību veikt arī ārpus normālā darba laika un brīvdienās. Nepieciešamības gadījumā, atbildīgajam būvuzraugam būvobjektā jāierodas nekavējoties, bet ne vēlāk kā 2 stundu laikā pēc pasūtītāja pieprasījuma (pievienot objekta apmeklēšanas grafiku)
.
2.19. Sekot līdzi autoruzraudzības procesam, piedalīties iespējamo projekta risinājumu izmaiņu un/vai iespējamo neparedzēto būvdarbu izvērtēšanā, sagatavot šiem jautājumiem ieteikumus un komentārus, par tiem informēt un konsultēt pasūtītāju.

2.20. Kontrolēt būvniecības gaitu objektos, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai.

2.21. Piedalīties būvuzņēmēja izpildīto darbu kvalitātes pārbaudēs un veikt savas pārbaudes, lietojot ātrdarbīgas iekārtas un instrumentus. Pieņemt tikai tos darbus, kas izpildīti atbilstoši tehniskajai dokumentācijai un normatīvajos aktos noteiktajām prasībām.
2.22. Kontrolēt būvdarbu žurnālā ierakstīto norādījumu izpildi.

2.23. Kontrolēt būvdarbu kalendārā grafika ievērošanu un būvdarbu izpildes gaitu, kontrolēt izpildīto darbu atbilstību apstiprinātajai tāmei.

2.24. Nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā.

2.25. Koordinēt rīkojumus un darbības ar atbildīgo būvdarbu vadītāju.

2.26. Piedalīties komisijas darbā, kura pieņem būvobjektus ekspluatācijā.

2.27. Savlaicīgi rakstiski brīdināt pasūtītāju, ja būvdarbu veikšanai nepieciešama pasūtītāja rīcība. 

2.28. Savlaicīgi veikt visas būvuzraudzības dokumentācijas aizpildīšanu Būvniecības informācijas sistēmā (BIS).

2.29. Veikt arī citas nepieciešamās darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums.
3. Būvuzraudzības plāns
3.1. Izpildītājs sagatavo būvuzraudzības plānu saskaņā ar MK noteikumu Nr.500 „Vispārīgie būvnoteikumi” prasībām.
4. Atskaites

4.1. Izpildītājs līdz katra mēneša 7. datumam sagatavo un iesniedz pasūtītājam būvuzraudzības ikmēneša atskaites, tajās ziņojot par iepriekšējā mēneša būvdarbu gaitu, objektā paveiktajiem darbiem, būvdarbu laika grafika ievērošanu, kā arī pievienojot fotofiksācijas. Izpildītājs līdz katra mēneša 7. datumam sagatavo un iesniedz Pasūtītājam būvuzraudzības grupas Darba laika uzskaites tabeli.

4.2. Būvuzraudzības pabeigšanas atskaiti izpildītājs iesniedz 15 dienu laikā pēc būvdarbu pabeigšanas un tajā ietilpst:

· atskaite par būvuzrauga iepriekšējā periodā un pavisam kopā veiktajiem būvdarbiem;

· faktiskais būvdarbu izpildes un naudas plūsmas grafiks;

· būvprojekta un būvuzņēmēja novērtējums;

· akts par būvobjekta izpilddokumentācijas pieņemšanu;

· akts par paveikto būvuzraudzību un rēķins.

4.3. Izpildītājam atskaites par iepriekšējā mēnesī izpildītajiem darbiem jāiesniedz pasūtītājam katru mēnesi elektroniski. Atskaitēm jābūt parakstītām ar drošu elektronisko parakstu.

5. Pielikumi:

5.1. Tehniskā dokumentācija (skatīt atklāta konkursa iepirkuma priekšmeta aktuālās tehniskās dokumentācijas pasūtītāja mājas lapā www.daugavpils.lv).

Daugavpils valstspilsētas pašvaldības iestādes

“Daugavpils pašvaldības centrālā pārvalde”

Komunikācijas, tūrisma un administratīvā atbalsta
departamenta Daugavpils cietokšņa pārvaldnieks



Artjoms Mahļins
Tehniskās specifikācijas izstrādes datums – 2026.gada 2.jūnijā. 

Tehniskās specifikācijas aktualizācijas datums – 2026.gada 2.jūnijā.

2. Pielikums
atklāta konkursa nolikumam

“Būvuzraudzības veikšana objektam “Koka lapenes restaurācija

 Daugavpils cietokšņa dārzā Komandanta ielā 6, Daugavpilī”

identifikācijas Nr. DVP 2026/135
(līguma projekts)

līgums 
par būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī
Daugavpilī, 202_.gada __.__________

Daugavpils valstspilsētas pašvaldība, reģ.Nr.90000077325, juridiskā adrese Krišjāņa Valdemāra iela 1, Daugavpils, LV– 5401, (turpmāk – Pasūtītājs), tās ______ ______ personā, kas rīkojas uz _______pamata, no vienas puses, un
_________ „______________________”, reģistrācijas Nr.____________, ______________, (turpmāk - Būvuzraugs) tās _______________ ______________________ personā, kas rīkojas uz _______pamata, no otras puses, abi kopā un katrs atsevišķi (turpmāk - Puses), 

pamatojoties uz atklātā konkursa “Būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī”, identifikācijas Nr. DVP 2026/135, “______________” (turpmāk – iepirkuma procedūra) rezultātiem, Puses noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod, bet Būvuzraugs pret atlīdzību apņemas veikt būvuzraudzību objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī”, saskaņā ar Līguma nosacījumiem, tehnisko specifikāciju, Būvuzrauga iepirkuma procedūrai iesniegto piedāvājumu un spēkā esošo normatīvo aktu prasībām (turpmāk – Pakalpojums).

1.2. Pakalpojums tiek sniegts tehniskajā specifikācijā noteiktajā objektā (turpmāk – Objekts), kur būvdarbus veic ___________ (turpmāk – Būvuzņēmējs).
1.3. Pakalpojums sevī ietver visus Līgumā, Līguma pielikumos noteiktās ar Objekta būvuzraudzību saistītās darbības.
1.4. Gadījumā, ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.
1.5. Būvuzraugs apliecina, ka viņš ir pienācīgi iepazinies ar iepirkuma procedūras nolikuma un tam pievienoto dokumentu prasībām, tajā skaitā ar tajos ietvertajiem risinājumiem, darbu apjomiem, pielietojamiem būvizstrādājumiem un prasībām un atsakās saistībā ar to izvirzīt jebkāda satura iebildumus vai pretenzijas. 
1.6. Būvuzraugs apliecina, ka ir atbildīgs par savu darbaspēku, tā tehnisko nodrošinājumu, darbinieku kvalifikāciju un Pakalpojuma sniegšanas kvalitāti.
2. Līgumcena un norēķinu kārtība
2.1. Līgumcena par Līguma ietvaros sniedzamiem Pakalpojumiem ir _____________ euro (summa vārdiem euro) bez PVN (turpmāk – Līguma cena). Pievienotās vērtības nodoklis tiek aprēķināts un maksāts saskaņā ar spēkā esošajiem normatīvajiem aktiem.
2.2. Līgumcena sevī ietver transporta un sakaru līdzekļu izmaksas, darbu organizācijas izmaksas, iespējamo nodokļu, izņemot PVN, un nodevu maksājumus valsts un pašvaldības budžetos, visas citas iespējamās ar Pakalpojuma izpildi saistītās  tiešās un netiešās izmaksas, kas varētu rasties Būvuzraugam, lai pienācīgi sniegtu Pakalpojumu.
2.3. Līgumcena visā Līguma darbības laikā nevar tikt paaugstināta, t.sk., sakarā ar cenu pieaugumu vai pakalpojumu pieskaitāmo izdevumu izmaksām, nodokļu likmju, vai nodokļu normatīvā regulējuma izmaiņām, nepamatotu sadārdzinājumu, kā arī jebkuriem citiem apstākļiem, ja mainās kopējā būvdarbu vērtība, pagarinās būvdarbu izpildes termiņš vai tiek veiktas izmaiņas būvdarbu apjomos.
2.4. Līguma cenas samaksu par Pakalpojuma sniegšanu Pasūtītājs veic pa daļām, katru mēnesi, proporcionāli iepriekšējā mēnesī Būvuzņēmēja faktiski izpildītajam būvdarbu apjomam, kas aprēķināts attiecībā pret kopējo Pakalpojuma apjomu (100%) (viens simts procenti) naudas izteiksmē. Pakalpojuma apjoma proporcija iepriekšējam mēnesim tiek aprēķināta, vadoties no iepriekšējā mēnesī izpildīto būvdarbu apjoma attiecībā pret kopējo būvdarbu apjomu (100%) (viens simts procenti) naudas izteiksmē.
2.5. Būvuzraugs sagatavo un iesniedz Pasūtītājam Pakalpojuma pieņemšanas - nodošanas aktu (turpmāk – Akts) par iepriekšējā mēnesī faktiski izpildītajiem būvuzraudzības pakalpojumiem 5 (piecu) darba dienu laikā pēc iepriekšējā mēnesī paveikto būvdarbu apjomu apstiprināšanas un parakstītā būvdarbu izpildes akta saņemšanas. Noslēguma Aktu Būvuzraugs sagatavo un iesniedz Pasūtītājam 15 (piecpadsmit) dienu laikā pēc būvdarbu pabeigšanas.
2.6. 10 (desmit) darba dienu laikā no Akta saņemšanas Pasūtītājs izskata Aktu un paraksta to vai minētajā termiņā rakstiski iesniedz Būvuzraugam pretenziju, ja Pakalpojums ir sniegts nekvalitatīvi vai neatbilst šī Līguma vai spēkā esošo normatīvo aktu prasībām, vai dokumentos ir neprecizitātes. Šādā gadījumā Būvuzraugam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu.
2.7. Pasūtītājs maksā Būvuzraugam par iepriekšējā mēnesī faktiski saņemto Pakalpojumu 30 (trīsdesmit) dienu laikā pēc Būvuzrauga sagatavota Līguma un Grāmatvedības likuma noteikumiem atbilstoša rēķina saņemšanas, ja ir iestājušies visi zemāk minētie nosacījumi:
2.7.1. Puses ir parakstījušas Aktu, ar kuru tiek pieņemts Pakalpojums vai tā daļa;
2.7.2. Būvuzraugs ir iesniedzis Pasūtītājam strukturētu elektronisko rēķinu.
2.8. Gala maksājums tiek veikts 30 (trīsdesmit) dienu laikā pēc gala akta parakstīšanas un strukturēta elektroniskā rēķina saņemšanas.

2.9. Pamats strukturēta elektroniskā rēķina izrakstīšanai un samaksas veikšanai ir Pušu parakstīts Akts. Visus rēķinus Būvuzraugs sagatavo elektroniski un no sava e-pasta adreses uz Pasūtītājs norādīto e-pasta adresi vai e-adresi. Šādi sagatavoti un nosūtīti elektroniskie rēķini (turpmāk – e-rēķins) ir derīgi bez paraksta. Būvuzraugs sagatavo e-rēķinus atbilstoši normatīvo aktu prasībām attiecībā uz rēķinā norādāmo informāciju. E-rēķins tiek uzskatīts par saņemtu brīdī, kad Būvuzraugs to nosūtījis uz Pasūtītāja norādīto e-pasta adresi.
2.10. Par samaksas brīdi uzskatāms bankas atzīmes datums Pasūtītāja maksājuma uzdevumā.
2.11. Gadījumā, ja Pasūtītājam rodas pretenzijas par e-rēķinā norādītās summu pamatotību, Pasūtītājam ir tiesības rakstiski iesniegt Būvuzraugam motivētas pretenzijas un neapmaksāt e-rēķinu līdz brīdim, kamēr pretenzijas nav atrisinātas. 
2.12. Ja Pasūtītājs ir iesniedzis rakstisku pretenziju par aktu vai rēķinu, Būvuzraugam nav tiesības piemērot līgumsodu par maksājuma nokavējumu vai vienpusēji atkāpties no Līguma izpildes līdz strīda atrisināšanai starp Pusēm.  
2.13. Gadījumā, ja Līgumā noteikto Pakalpojumu sniegšana tiek pārtraukta no Būvuzrauga neatkarīgu iemeslu dēļ, tad Puses sastāda Aktu par faktiski saņemtajiem Pakalpojumiem, konstatējot tajā saņemto Pakalpojumu apjomu, proporcionāli uz Līguma pārtraukšanas brīdi Būvuzrauga faktiski izpildītajam būvdarbu apjomam.
3. Līguma izpildes termiņš
3.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei.
3.2. Līguma prognozējamais izpildes termiņš ir 8 (astoņi) mēneši.
3.3. Būvuzraugs apņemas sniegt Pakalpojumu visā būvdarbu izpildes laikā (tas ir līdz visu būvdarbu pabeigšanai Objektā, ko apliecina Pasūtītāja un Būvuzrauga starpā parakstīts akts.). Būvuzraugs piedalās Objekta pieņemšanā.
3.4. Līguma izpildes termiņš ir provizorisks un ja būvdarbu izpilde pārsniedz šo termiņu, Būvuzraugam nav tiesību prasīt papildus samaksu sakarā ar izmaiņām būvdarbu pabeigšanas termiņā (t.sk. gadījumā ja būvdarbi tiek apturēti uz laiku). Gadījumā, ja Būvdarbu kopējais ilgums no Būvuzrauga neatkarīgu un objektīvu iemeslu dēļ tiek pagarināts, attiecīgi tiek pagarināts būvuzraudzības termiņš.
3.5. Pasūtītājs vismaz 5 (piecas) darba dienas iepriekš brīdina Būvuzraugu, ja pēc Pasūtītāja iniciatīvas tiek apturēta būvdarbu veikšana Objektā, bet gadījumos, kad būvdarbu veikšana tiek apturēta ne pēc Pasūtītāja iniciatīvas – iespējami īsā laikā pēc būvdarbu apturēšanas Objektā. Šādā gadījumā Pakalpojumu sniegšanas termiņš tiek pagarināts par tik dienām, par cik ir apturēta būvdarbu veikšana. Šādā būvdarbu apturēšanas gadījumā Būvuzraugam nav tiesību pieprasīt papildus samaksu vai jebkādu zaudējumu atlīdzību. Ja būvdarbu veikšana tiek atsākta, Paziņojumu par Pakalpojuma sniegšanas atsākšanu Pasūtītājs nosūta Būvuzraugam vismaz 5 (piecas) darba dienas pirms būvdarbu uzsākšanas Objektā.
4. Apdrošināšana un nodrošinājumi
4.1. Būvuzraugs nodrošina atbildīgā būvuzrauga profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
4.2. Būvuzraugs pirms būvdarbu uzsākšanu Objektā iesniedz Pasūtītājam atbildīgā būvuzrauga profesionālās civiltiesiskās atbildības apdrošināšanu par apdrošināšanas summu 100% apmērā no piedāvājuma (līguma) summas par būvuzraudzības pakalpojumu veikšanu.

4.3. Atbildīgā būvuzrauga profesionālās civiltiesiskās atbildības apdrošināšanas līgumu Būvuzraugs uztur spēkā no būvdarbu uzsākšanas līdz būvdarbu garantijas termiņa beigām.

5. Būvuzrauga pienākumi un tiesības
5.1. Būvuzrauga pienākumi: 
5.1.1. sagatavot būvuzraudzības plānu;
5.1.2. nodrošināt Objektā būvdarbu realizācijas laikā veicamo būvdarbu procesa uzraudzību kopumā un ikviena būvuzraudzības plānā noteiktā posma kontroli būvlaukumā, termiņos, kādi ir paredzēti būvuzraudzības plānā, kā arī nodrošināt, lai būvdarbi tiktu veikti atbilstoši ar Būvuzņēmēju noslēgtā būvdarbu līguma noteikumiem un normatīvajiem aktiem;
5.1.3. nodrošināt nepārtrauktu būvniecības procesa uzraudzību, tas ir, būvuzraudzība jāveic, kad vien tiek veikti būvdarbi.  Ja nepieciešams, būvuzraudzību veikt arī ārpus normālā darba laika un brīvdienās. Nepieciešamības gadījumā, būvobjektā jāierodas ne ilgāk kā 2 stundu laikā pēc pasūtītāja pieprasījuma (pievienot objekta apmeklēšanas grafiku);
5.1.4. nepieciešamības gadījumā veikt personāla nomaiņu, ievērojot līguma 6.2. un 6.3. punktus;
5.1.5. pārbaudīt, vai pirms būvdarbu uzsākšanas ir veikti visi būvdarbu sagatavošanas darbi;
5.1.6. kontrolēt būvdarbu kalendārā grafika ievērošanu un nekavējoties informēt Pasūtītāju par būvniecības procesa dalībnieku pieļautajiem pārkāpumiem un atkāpēm no kalendārā grafika;

5.1.7. kontrolēt izpildīto darbu atbilstību apstiprinātajai tāmei, kā arī izvērtēt Būvuzņēmēja sagatavoto ikmēneša Būvdarbu pieņemšanas - nodošanas aktu par iepriekšējā periodā faktiski izpildītajiem Būvdarbiem, turpmāk tekstā - Forma Nr. 2 un Forma Nr. 3.,  3 (trīs) dienu laikā no tās saņemšanas un parakstīt to vai sniegt motivētu rakstisku atteikumu par darbu pieņemšanu.
5.1.8. veikt Objekta regulāru pārbaudi, darba izpildes pieņemšanu, saskaņojot un pārbaudot izpildīto darbu apjomus (apstiprināt izpildīto apjomu ar parakstu izpildshēmās, pievienojot fotofiksāciju);

5.1.9. sniegt Būvuzņēmējam norādījumus par izpildītā darba kvalitāti un defektu novēršanu;

5.1.10. informēt Pasūtītāju par visiem apstākļiem, kas var negatīvi ietekmēt sekmīgu būvdarbu veikšanu vai Objekta ekspluatāciju;
5.1.11. nekavējoties rakstiski informēt Pasūtītāju, ja būvdarbi tiek veikti nekvalitatīvi, vai ja tiek konstatētas patvaļīgas atkāpes no ar Būvuzņēmēju noslēgtā būvdarbu līguma, vai ja netiek ievērotas Latvijas būvnormatīvu, būvniecību, ugunsdrošības vai darba aizsardzības normatīvo aktu prasības. Šādā gadījumā Būvuzraugs, iepriekš saskaņojot ar Pasūtītāju, iesniedz Būvuzņēmējam rakstisku pieprasījumu pārtraukt būvdarbus līdz konstatēto trūkumu/pārkāpumu novēršanai;
5.1.12. piedalīties izpildīto būvdarbu pieņemšanā;

5.1.13. pārliecināties un regulāri uzraudzīt, lai Būvuzņēmējs ievēro normatīvajos aktos noteiktās drošības un darba aizsardzības prasības;
5.1.14. kontrolēt lai būvgruži tiktu utilizēti atbilstoši spēkā esošiem normatīvo aktu prasībām – „Atkritumu apsaimniekošanas likums”, Daugavpils valstspilsētas pašvaldības  saistošiem noteikumiem Nr.16 „Atkritumu apsaimniekošanas noteikumi Daugavpils pilsētas pašvaldībā” u.c., kā arī noslēgtā būvdarbu līguma prasībām;
5.1.15. ievērot darba drošības koordinatora norādījumus, bet pārkāpumu gadījumā informēt darba drošības koordinatoru un Pasūtītāju par tiem;
5.1.16. izvērtēt Būvuzņēmēja sagatavoto ikmēneša būvdarbu izpildes aktu par iepriekšējā mēnesī faktiski izpildītajiem būvdarbiem, 5 (piecu) darba dienu laikā no tā saņemšanas un parakstīt to vai minētajā termiņā sniegt rakstisku motivētu atteikumu. Atteikuma gadījumā Būvuzraugs par to informē Pasūtītāju, iesniedzot atteikuma kopiju;
5.1.17. kontrolēt būvniecības gaitu objektos, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai;
5.1.18. apturēt būvdarbus būvobjektā normatīvajos aktos paredzētajos gadījumos un, ja tiek konstatēti pārkāpumi, kas saistīti ar būvdarbu līguma nosacījumu neievērošanu;

5.1.19. saskaņot ar Būvuzņēmēju un Pasūtītāju organizatoriskos jautājumus, kas saistīti ar Objektā veicamajiem būvdarbiem;
5.1.20. piedalīties  iknedēļas būvsapulcēs, kurās piedalās būvniecības procesā iesaistītie dalībnieki, ja vien puses nevienojas par citu būvsapulču sasaukšanas kārtību. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to Būvuzņēmējam un citām iesaistītajām pusēm;
5.1.21. kontrolēt būvsapulcēs pieņemto lēmumu izpildi. Uzraudzīt, lai Būvuzņēmējs ievēro būvsapulcēs un ar Būvuzņēmēju noslēgtajā būvdarbu līgumā noteiktos būvdarbu izpildes termiņus. Būvdarbu izpildes termiņu nokavējuma gadījumā nekavējoties rakstiski informēt Pasūtītāju;
5.1.22. nekavējoties, bet ne vēlāk kā 2 (divu) stundu laikā no uzaicinājuma nosūtīšanas brīža, ierasties Objektā pēc Pasūtītāja, Autoruzrauga vai citas būvdarbus uzraugošās amatpersonas pirmā uzaicinājuma;
5.1.23. piedalīties segto darbu un nozīmīgo konstrukciju pieņemšanā, kā arī izvērtēt Būvuzņēmēja iesniegto izpilddokumentāciju, materiālu un iekārtu atbilstību apliecinošos dokumentus un citus saistītos dokumentus (sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.);
5.1.24. nodrošināt, ka Līguma izpildē piedalās kvalificēts un pieredzējis personāls;
5.1.25. Būvuzraugam nekavējoties ir jānomaina Pakalpojuma izpildē iesaistīts personāls, ja to rakstiski pieprasa Pasūtītājs un pamato ar kādu no šādiem iemesliem:
5.1.25.1. Līguma noteikumiem neatbilstošu vai paviršu pienākumu pildīšanu vai pienākumu nepildīšanu;
5.1.25.2. atkārtotu tādu darbību veikšanu, kas kaitē darba drošībai, veselībai vai vides aizsardzībai.
5.1.26. pēc Pasūtītāja pieprasījuma piedalīties citu būvniecības procesa dalībnieku organizētājās sapulcēs; 
5.1.27. pieņemt tikai ar Būvuzņēmēju noslēgtajam būvdarbu līgumam, Līgumam un spēkā esošajiem normatīvajiem aktiem atbilstoši veiktus būvdarbus;
5.1.28. Pakalpojuma izpildē patstāvīgi nodrošināt normatīvajos aktos noteiktajā kārtībā sertificētus mērinstrumentus, kas nepieciešami Pakalpojumu ietvaros veicamo pārbaužu par būvdarbu kvalitāti, drošumu un atbilstību būvniecības ieceres dokumentācijai un ar Būvuzņēmēju noslēgtajā būvdarbu līgumā noteiktajam, pilnvērtīgai izpildei;
5.1.29. sniegt Pasūtītājam priekšlikumus, konsultācijas un atzinumus, t.sk., bet ne tikai par konkrētiem Būvuzņēmēja veiktajiem būvdarbiem Objektā;
5.1.30. izpildīt Pasūtītāja norādījumus un ieteikumus ar nosacījumu, ka tie nav pretrunā ar būvniecības ieceres dokumentāciju un Latvijas Republikā spēkā esošiem normatīviem aktiem, un veikt citus pienākumus saskaņā ar Tehnisko specifikāciju;
5.1.31. piedalīties Objekta pieņemšanā pēc būvdarbu pabeigšanas;

5.1.32. veikt citus pienākumus vai darbības saskaņā ar Tehnisko specifikāciju un/vai atsevišķiem Pasūtītāja uzdevumiem, Pasūtītāja nosūtītajā uzdevumā norādītajā termiņā.
5.2. Būvuzrauga tiesības:
5.2.1. saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Būvuzrauga Līgumā noteikto saistību izpildei;
5.2.2. nepieļaut būvdarbu uzsākšanu Objektā, ja nav veikti būvdarbu sagatavošanas darbi;
5.2.3. pieprasīt no Būvuzņēmēja ar būvdarbiem saistītos dokumentus, lai rastu precīzu pārskatu un kontrolētu būvdarbu gaitu Objektā;
5.2.4. rakstveidā saskaņojot ar Pasūtītāju, apturēt būvdarbus Objektā, ja tiek konstatēti spēkā esošo normatīvo aktu un/vai ar Būvuzraugu noslēgtā būvdarbu līguma pārkāpumi;
5.2.5. rakstveidā saskaņojot ar Pasūtītāju, pieprasīt segto darbu atsegšanu, ja rodas šaubas par kāda būvdarba izpildes kvalitāti.
5.2.6. Būvuzraugs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas Būvuzraugam ir noteikta saskaņā ar spēkā esošajiem normatīvajiem aktiem.
5.2.7. Būvuzraugam nav tiesības bez iepriekšējas saskaņošanas ar Pasūtītāju pieņemt lēmumus, sniegt Būvuzņēmējam tādus norādījumus un veikt darbības, kas saistītas ar būvdarbu apjomu izmaiņām vai būvdarbu izpildes termiņa pagarinājumu, vai kas varētu palielināt būvdarbu izmaksas vai citādi negatīvi ietekmēt Pasūtītāja intereses.
5.3. Atskaišu iesniegšanas kārtība:
5.3.1. Būvuzraugs pēc iepriekšējā mēnesī paveikto būvdarbu apjomu apstiprināšanas un parakstītā būvdarbu izpildes akta saņemšanas sagatavo un iesniedz pasūtītājam līdz katra mēneša 7.datumam būvuzraudzības ikmēneša atskaites, tajās ziņojot par iepriekšējā mēneša būvdarbu gaitu, objektā paveiktajiem darbiem iepriekšējā mēnesī, kā arī būvdarbu laika grafika ievērošanu, pievienojot fotofiksācijas un būvuzraudzības grupas darba laika uzskaites tabeli.
5.3.2. Būvuzraudzības pabeigšanas atskaiti Būvuzraugs iesniedz 15 (piecpadsmit) dienu laikā pēc būvdarbu pabeigšanas.
5.3.3. Būvdarbu pabeigšanas atskaitē jāiekļauj:
5.3.3.1. atskaite par Būvuzrauga iepriekšējā periodā un pavisam kopā veiktajiem būvdarbiem;
5.3.3.2. faktiskais būvdarbu izpildes un naudas plūsmas grafiks;
5.3.3.3. Būvuzņēmēja novērtējums;
5.3.3.4. akts par būvobjekta izpilddokumentācijas pieņemšanu;
5.3.3.5. akts par paveikto būvuzraudzību un rēķins.
6. Apakšuzņēmēju un personāla nomaiņas un iesaistes kārtība
6.1. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Būvuzraugs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Būvuzraugs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
6.2. Būvuzraugs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
6.3. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
6.4. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:
6.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.4.2. tiek nomainīts apakšuzņēmējs, uz kura iespējām Būvuzraugs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvuzraugs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem (izņemot otrās daļas 8. un 9.punktu);
6.4.3. piedāvātais apakšuzņēmējs, kura  sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
6.4.4. apakšuzņēmēja maiņas rezultātā tiktu izdarīti tādi grozījumi Būvuzrauga iepirkumā iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.6. Pasūtītājs pieņem lēmumu atļaut vai atteikt Būvuzrauga personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai
7. Pasūtītāja pienākumi un tiesības
7.1. Pasūtītāja pienākumi: 
7.1.1. Līgumā noteiktajā kārtībā norēķināties ar Būvuzraugu par faktiski saņemtajiem Pakalpojumiem Līgumā noteiktajā kārtībā;
7.1.2. sniegt Būvuzraugam Pasūtītāja rīcībā esošo un Līguma izpildei nepieciešamo informāciju un dokumentāciju;
7.1.3. nodrošināt Pasūtītāja pārstāvja piedalīšanos būvsapulcēs.
7.2. Pasūtītāja tiesības: 
7.2.1. Pasūtītājs ir tiesīgs apturēt līguma izpildi līdz pārkāpuma novēršanai un/vai zaudējumu segšanai, ja Būvuzraugs neievēro Līgumā noteiktās prasības;
7.2.2. nepieņemt Pakalpojumus, ja tie ir sniegti nekvalitatīvi vai nepilnīgi, ja tie neatbilst Līgumam vai ja iztrūkst kāds no nepieciešamajiem dokumentiem. Pasūtītājs paziņo Būvuzraugam par atteikumu pieņemt Pakalpojumus; 
7.2.3. parakstīt no Būvuzrauga saņemto Aktu vai rakstiski iesniegt Būvuzraugam pretenziju, ja Pakalpojums ir sniegts nekvalitatīvi vai neatbilst šī Līguma vai spēkā esošo normatīvo aktu prasībām vai Aktā ir neprecizitātes. Šādā gadījumā Būvuzraugam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu;
7.2.4. jebkurā laikā pārbaudīt Būvuzrauga saistību izpildi, pieprasīt un saņemt no Būvuzrauga informāciju, dot norādījumus. 
8. Līgumsodi
8.1. Ja Pasūtītājs savas vainas dēļ kavē Līguma noteikto apmaksas termiņu, Būvuzraugam ir tiesības pieprasīt no Pasūtītāja līgumsodu 0,2% (nulle komats divu procentu) apmērā no savlaicīgi neveiktā maksājuma summas par katru nokavēto attiecīgā termiņa dienu, bet ne vairāk kā 10% (desmit procenti) no savlaicīgi neveiktā maksājuma summas.
8.2. Ja Būvuzraugs neveic Līgumā un tā pielikumos paredzētos pienākumus, Būvuzraugs maksā Pasūtītājam līgumsodu 0,2% (nulle komats divu procentu) apmērā no kopējās Līgumcenas par katru konstatēto gadījumu. Ja Būvuzraugs neveic pienākumus Līgumā un tā pielikumos noteiktajos termiņos vai nesniedz Pasūtītāja pieprasīto informāciju Pasūtītāja noteiktajos termiņos, Būvuzraugs maksā Pasūtītājam līgumsodu 0,2% (nulle komats divu procentu) apmērā no kopējās Līgumcenas par katru kavējuma dienu, bet ne vairāk kā 10% (desmit procenti) no Līgumcenas.
8.3. Ja Būvuzrauga parakstītajā Būvuzņēmēja sagatavotajā ikmēneša būvdarbu izpildes aktā par iepriekšējā mēnesī faktiski izpildītajiem būvdarbiem Pasūtītājs konstatē būvdarbus, kas satur defektus un/vai trūkumus, Pasūtītājam ir tiesības pieprasīt no Būvuzrauga līgumsodu līdz 5 % (pieci procenti) apmērā no Līgumcenas par katru konstatēto gadījumu.
8.4. Būvuzraugs atlīdzina Pasūtītājam būvdarbu segto darbu atsegšanas un tās novēršanas izmaksas, ja Būvuzrauga pieprasītās būvdarbu segto darbu atsegšanas rezultātā nav konstatēta neatbilstība ar Būvuzņēmēju noslēgtā būvdarbu līguma noteikumiem un/vai spēkā esošo normatīvo aktu prasībām un/vai būvdarbu apjomiem.
8.5. Pasūtītājam ir tiesības ieturēt Būvuzņēmējam aprēķinātu līgumsodu no veicamajiem maksājumiem vai Līguma saistību izpildes garantijas.
8.6. Līgumsoda samaksa neatbrīvo Puses no Līgumā paredzēto saistību turpmākas pildīšanas un neizslēdz pienākumu atlīdzināt zaudējumus.
8.7. Būvuzraugs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām. 
8.8. Būvuzraugs ir atbildīgs par tā piesaistīto apakšuzņēmēju pakalpojuma izpildi atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam un trešajām personām. Būvuzraugs ir atbildīgs par visu saistību izpildi pret apakšuzņēmēju, tajā skaitā samaksas veikšanu.
9. Nepārvarama vara
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
9.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
9.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.
10. Atkāpšanās no Līguma izpildes
10.1. Būvuzraugam ir tiesības nekavējoties vienpusēji atkāpties no Līguma izpildes, rakstveidā brīdinot par to Pasūtītāju 30 (trīsdesmit) dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Būvuzrauga saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
10.2. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Būvuzraugu 10 (desmit) dienas iepriekš un neatlīdzinot jebkāda veida zaudējumus sekojošos gadījumos:
10.2.1. Būvuzraugs sniedz Pakalpojumus neatbilstoši Līguma, Līguma pielikumu vai spēkā esošu normatīvo aktu prasībām, vai Pasūtītāja likumīgiem norādījumiem un pēc Pasūtītāja pretenzijas saņemšanas 5 (piecu) darba dienu laikā nav novērsis pārkāpumu;
10.2.2. Būvuzraugs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
10.2.3. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem;
10.2.4. Pasūtītājam zūd nepieciešamība saņemt Pakalpojumu.
10.3. Pasūtītājs ir tiesīgs nekavējoties atkāpties no līguma izpildes ja:
10.3.1. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
10.3.2. Būvuzraugs tiek izslēgts no Būvkomersantu reģistra vai tas nav tiesīgs sniegt Pakalpojumus saskaņā ar spēkā esošiem normatīviem aktiem.
10.4. Ja Pasūtītājs vienpusēji atkāpjas no Līguma izpildes Līguma 10.2.punktā noteiktajos gadījumos, tad Būvuzraugs nekavējoties pārtrauc sniegt Pakalpojumus un, piedaloties Pušu pilnvarotām personām, sastāda un paraksta Aktu par faktiski Līguma, Līguma pielikumu un spēkā esošo normatīvo aktu prasībām atbilstoši sniegtajiem Pakalpojumiem.
11. Strīdu izskatīšanas kārtība
11.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā. 
11.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.
12. Fizisko personu datu aizsardzība
12.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
12.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
12.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
12.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
12.5. Neskatoties uz iepriekš minēto, Būvuzraugs piekrīt, ka Pasūtītājs nodod no Būvuzrauga saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
12.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.
13. Konfidencialitāte
13.1. Būvuzraugs apņemas ievērot konfidencialitāti, tajā skaitā:
13.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
13.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Uzņēmējam pieejama Līguma izpildes gaitā.
13.2. Pasūtītājs apņemas ievērot konfidencialitāti  un bez Būvuzrauga rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Būvuzraugs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Būvuzraugs nevar noteikt par komercnoslēpumu Līguma priekšmetu un tā izpildes rezultātu.
13.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
13.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
13.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
13.6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
14. Noslēguma noteikumi
14.1. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināma būtiskas informācijas izmaiņas, tad tā nekavējoties, ne vēlāk kā 5 (piecu) darba dienu laikā, rakstiski informē par to otru Pusi.
14.2. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
14.3. Līguma kontaktpersonas:
14.3.1. no Pasūtītāja puses  –  persona _______, tālrunis ______, e-pasta adrese _______;
14.3.2. no Būvuzrauga puses –  persona ______, tālrunis ______, e-pasta adrese _______.
15. Līguma pielikumi
15.1. 1.pielikums – Tehniskā specifikācija;

15.2. 2.pielikums – Būvuzrauga konkursā iesniegtais piedāvājums;
15.3. 3.pielikums – Būvniecības ieceres dokumentācija (neatņemama Līguma sastāvdaļa, kas liela apjoma dēļ netiek pievienota tieši, bet uzskatāma par Līguma pielikumu atsevišķa dokumenta veidā).
16. Pušu juridiskās adreses un rekvizīti
3. Pielikums
atklāta konkursa nolikumam

“Būvuzraudzības veikšana objektam “Koka lapenes restaurācija

 Daugavpils cietokšņa dārzā Komandanta ielā 6, Daugavpilī”

identifikācijas Nr. DVP 2026/135
Pieteikums dalībai ATKLĀTĀ KONKURSĀ

Daugavpilī

Pretendents 
___________________________________

Reģ. Nr. 
___________________________________

Nodokļu maksātāja (PVN) reģistrācijas Nr. ___________________________________________

Juridiskā adrese _________________________________________________________________

Tālr. ___________, e-pasts _________

Par iepirkuma līguma izpildi atbildīgās kontaktpersonas amats, vārds, uzvārds, tālr., e-pasts:

______________________________________________________________________________

Persona, kura, gadījumā, ja pretendentam tiks piešķirtas tiesības slēgt iepirkuma līgumu, ir tiesīga parakstīt iepirkuma līgumu amats, vārds, uzvārds, tālr., e-pasts: ___________________________ 

Bankas rekvizīti: ________________________________________________________________

tā (vārds, uzvārds) (vadītāja, valdes priekšsēdētāja, valdes locekļa vai citas personas ar paraksta tiesībām) personā, ar šī pieteikuma iesniegšanu:

1. Piesakās piedalīties atklātā konkursā “Būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī”, identifikācijas numurs DVP 2026/135, piekrīt visiem nolikuma nosacījumiem un garantē nolikuma un normatīvo aktu prasību izpildi, un apliecina, ka nolikuma noteikumi ir skaidri un saprotami.
2. Pretendents apliecina, ka:

2.1. visa sniegtā informācija ir pilnīga un patiesa;

2.2. pretendents piedāvājumu ir izstrādājis neatkarīgi;

2.3. pretendents nekādā veidā nav ieinteresēts nevienā citā piedāvājumā, kas iesniegts šajā iepirkumā;

2.4. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības;

2.5. pretendents piekrīt līguma projekta nosacījumiem.

3. Pretendents apliecina, ka nepieciešamības gadījumā veiks piesaistīto būvspeciālistu apdrošināšanu normatīvajos aktos noteiktajā kārtībā.

4. Pretendents sniedz ziņas vai uz to ir attiecināmi Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošie nosacījumi: _______________________;
5. Pretendents sniedz informāciju par personu, kurai kandidātā vai pretendentā ir izšķirošā ietekme
 uz līdzdalības pamata normatīvo aktu par koncerniem izpratnē
, kā arī minētās personas  valdes vai padomes locekli, pārstāvēttiesīgo personu, prokūristu vai persona, kura ir pilnvarota pārstāvēt kandidātu vai pretendentu darbībās, kas saistītas ar filiāli:___________(vēlams sniegt ziņas tabulas veidā par uzņēmumiem un personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē);

6. Pretendents sniedz ziņas par pretendenta patiesajiem labuma guvējiem (Ja tos iespējams noskaidrot. Vēlams sniegt ziņas tabulas veidā): _________________.

	Vārds, Uzvārds, 
	

	Amats, Paraksts
	


4. Pielikums
atklāta konkursa nolikumam

“Būvuzraudzības veikšana objektam “Koka lapenes restaurācija

 Daugavpils cietokšņa dārzā Komandanta ielā 6, Daugavpilī”

identifikācijas Nr. DVP 2026/135
PRETENDENTA KVALIFIKĀCIJAS APRAKSTS

  “Būvuzraudzības veikšana objektam “Koka lapenes restaurācija

 Daugavpils cietokšņa dārzā Komandanta ielā 6, Daugavpilī”,
 identifikācijas Nr.DVP 2026/135
202_. gada ____. ________

1. Būvuzraugs: ___________________________________________________________ (nosaukums un reģ.Nr., būvkomersanta reģistrācijas Nr. (ja tāds ir) vai vārds, uzvārds un sert.Nr. (ja tāds ir))
2. Iepirkuma līguma izpildē iesaistāmā personāla saraksts (būvuzraugi) (atbilstoši  iepirkuma Nolikuma 51.4. punktam):

	Nr.
	Būvuzraugs
	Vārds, uzvārds


	Kompetences joma
	Sertifikāta Nr.

(ja speciālists reģistrēts būvspeciālistu reģistrā)
	Informācija par to:

- vai iepirkuma līguma izpildē iesaistītais speciālists ir reģistrēts Būvkomersantu reģistrā kā pretendenta speciālists 

- vai ar speciālista darba devēju (personu, uz kuras iespējām pretendents balstās) tiks noslēgts līgums (vienošanās)

- vai ar pašu speciālistu tiks noslēgts līgums uzvaras gadījumā

(lūdzam skatīt kopsakarā ar nolikuma 13.punktu)

	
	
	
	
	
	

	……
	
	
	
	
	


Pielikumā: Katra speciālista, kurš nav pretendenta darbinieks, rakstisks apliecinājums par piekrišanu piedalīties iepirkuma līguma izpildē.

3. Pretendenta____________ (būvkomersanta nosaukums) pieredze atbilstoši nolikuma prasībām (51.3. punktam):
	Nr. p.k.
	Pasūtītājs
	Izpildītājs
	Objekta nosaukums un adrese  
	Līguma apraksts un izpildītie uzdevumi
	Darbu izpildes laiks

(gads vai laikposms)
	Pasūtītāja

kontaktpersona, tālr.

	
	
	
	
	
	
	


Pielikumā: Pierādījumi saskaņā ar nolikuma prasībām.

4. Informācija par iepirkuma līguma izpildē piesaistītajiem apakšuzņēmējiem, kuru sniedzamo pakalpojumu vērtība ir vismaz 10 000 euro (ja tādi ir):
	Nr.
	Apakšuzņēmēja nosaukums
	Reģistrācijas numurs, adrese
	Izpildei nododamā līguma daļa (veicamie darbi)
	Nododamā līguma summas daļa naudas izteiksmē euro bez PVN

	
	
	
	
	


Pielikumā: Apakšuzņēmēja apliecinājums par tā gatavību veikt tam izpildei nododamo līguma daļu uz _____ lp.
5. Informācija par personām, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā (ja tādas ir):
	Nr.
	Nosaukums, reģistrācijas numurs, adrese/ vārds, uzvārds, adrese
	Izpildei nododamā līguma daļa
(veicamie darbi) 
	Nododamā līguma summas daļa naudas izteiksmē euro bez PVN

	
	
	
	


Pielikumā: Apakšuzņēmēja apliecinājums vai vienošanās par nepieciešamo resursu nodošanu piegādātāja rīcībā un tā gatavību veikt tam izpildei nododamo līguma daļu uz ___.lp.

	Vārds, Uzvārds, 
	

	amats, Paraksts
	


5. Pielikums
atklāta konkursa nolikumam

“Būvuzraudzības veikšana objektam “Koka lapenes restaurācija

 Daugavpils cietokšņa dārzā Komandanta ielā 6, Daugavpilī”

identifikācijas Nr. DVP 2026/135
TEHNISKAIS PIEDĀVĀJUMS

 “Būvuzraudzības veikšana objektam “Koka lapenes restaurācija

 Daugavpils cietokšņa dārzā Komandanta ielā 6, Daugavpilī”

 identifikācijas Nr.DVP 2026/135
202_.gada ___.______________

Iepazinušies ar atklāta konkursa “Būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī”, identifikācijas numurs DVP 2026/135, nolikumu un tehniskās specifikācijas prasībām, ____________ (uzņēmuma nosaukums, reģistrācijas Nr.) piedāvā:

1) izpildīt tehniskajai specifikācijai (pielikumā) atbilstošu būvuzraudzības pakalpojumu;

2) sniegt būvuzraudzības pakalpojumu 8 (astoņu) mēnešu periodā;

3) kontrolēt būvdarbu līguma izpildi.

Pielikumā: Parakstīta tehniskā specifikācija 

	Vārds, uzvārds, amats
	

	Paraksts 
	


6. Pielikums
Atklātā konkursa nolikumam
“Būvuzraudzības veikšana objektam “Koka lapenes restaurācija

 Daugavpils cietokšņa dārzā Komandanta ielā 6, Daugavpilī”

identifikācijas Nr. DVP 2026/135
FINANŠU PIEDĀVĀJUMS

(veidne)

 “Būvuzraudzības veikšana objektam “Koka lapenes restaurācija

 Daugavpils cietokšņa dārzā Komandanta ielā 6, Daugavpilī”,

 identifikācijas Nr.DVP 2026/135
202_.gada ___._____________

Pretendents (pretendenta nosaukums), reģistrācijas Nr. (pretendenta reģistrācijas Nr.), piedāvā sniegt pakalpojumus atklātā konkursa “Būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī”, identifikācijas numurs DVP  2026/135, ietvaros saskaņā ar tehnisko specifikāciju par šādu kopējo līgumcenu:
	Finanšu piedāvājums EUR bez PVN (cipariem, vārdiem)

	


Apliecinām, ka 

· atklātā konkursa dokumenti ir izvērtēti ar pietiekamu rūpību;

· šajā finanšu piedāvājumā ir ietvertas visas izmaksas, kas saistītas ar tehniskajā specifikācijā noteikto pakalpojumu sniegšanu pilnā apjomā;

Apņemamies:

· slēgt iepirkuma līgumu atbilstoši nolikumā ietvertajam iepirkuma līguma projektam;
· pakalpojuma sniegšanā ievērot tehniskā specifikācijā noteikto.
Pielikumā: Tāme atbilstoši paraugam.

___________________________________________________________________________

(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)
Pielikums Finanšu piedāvājumam

TĀME

(veidne)
	Nr.p.k.
	Speciālista amata nosaukums līguma izpildē
	Speciālista vārds, uzvārds
	Speciālista stundas tarifa likme, bruto  (EUR/h)
	Darba devēja sociālās iemaksas  (EUR)
	Kopējais paredzamais cilvēkstundu skaits (h)
	Kopējās atalgojuma izmaksas darbiniekam (EUR)
	Citi izdevumi – transporta, apdrošināšanas un administratīvie – norādīt kādi (EUR)
	Darbu izmaksas KOPĀ (EUR bez PVN)

	1
	2
	3
	4
	5=4*23.59%
	6
	7=6*(4+5)
	8
	9=7+8

	1.
	Atbildīgais būvdarbu būvuzraugs, sertificēts būvspeciālists kurš ir tiesīgs veikt ēku būvdarbu būvuzraudzību
	
	
	
	
	
	
	

	2.
	Sertificēts būvspeciālists, kurš ir tiesīgs veikt restaurācijas būvdarbu būvuzraudzību
	
	
	
	
	
	
	

	4. 
	Sertificēts būvspeciālists, kurš ir tiesīgs veikt elektroietaišu līdz 1 kV izbūves darbu būvuzraudzību
	
	
	
	
	
	
	

	PAVISAM KOPĀ EUR bez PVN:
	


202_.gada ___._____________
7. Pielikums
Atklātā konkursa nolikumam

“Būvuzraudzības veikšana objektam “Koka lapenes restaurācija

 Daugavpils cietokšņa dārzā Komandanta ielā 6, Daugavpilī”

identifikācijas Nr. DVP 2026/135
ATBILDĪGĀ BŪvuzrauga APLIECINĀJUMS

(veidne)

202_.gada ___._____________

1. Uzvārds:                           
2. Vārds:                        
3. Būvprakses sertifikāta vai profesionālu kompetenci/kvalifikāciju apliecinoša dokumenta Nr.:

4. Būvprakses sertifikāta vai profesionālu kompetenci/kvalifikāciju apliecinoša dokumenta nosaukums:

Es, apakšā parakstījies, apliecinu, ka augstākminētā informācija ir patiesa.

Ar šo es apņemos, ja pretendentam (pretendenta nosaukums), reģistrācijas Nr. (pretendenta reģistrācijas Nr.) tiks piešķirtas līguma slēgšanas tiesības atklātā konkursa “Būvuzraudzības veikšana objektam “Koka lapenes restaurācija Daugavpils cietokšņa dārzā Komandanta ielā 6, Daugavpilī”, iepirkuma identifikācijas Nr. DVP 2026/135, un noslēgts līgums ar pretendentu kā atbildīgais būvuzraugs, kurš ir tiesīgs veikt ēku būvdarbu būvuzraudzību.



      

  _________________________





                     (paraksts, atšifrējums)

� Informāciju par to, kā ieinteresētais piegādātājs var reģistrēties par nolikuma saņēmēju sk. � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�





� Uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:


1) uzņēmumam sabiedrībā ir balsstiesību vairākums;


2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;


3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;


4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.


� � HYPERLINK "https://likumi.lv/ta/id/4423-koncernu-likums" �https://likumi.lv/ta/id/4423-koncernu-likums�





� Tāme jāsagatavo, ņemot vērā no 2019.gada 3.novembra spēkā esošas būvniecības nozares ģenerālvienošanās nosacījumus.

